LIETUVOS RESPUBLIKOS SVEIKATOS APSAUGOS MINISTRO

Į S A K Y M A S

**DĖL TARPUSAVYJE KEIČIAMŲ VAISTINIŲ PREPARATŲ *SALMETEROLUM*, *FORMOTEROLUM* IR *INDACATEROLUM* GRUPĖS BEI EKVIVALENTINIŲ DOZIŲ JŲ BAZINEI KAINAI NUSTATYTI PATVIRTINIMO**

2013 m. birželio 27 d. Nr. V-644

Vilnius

Vadovaudamasis Ambulatoriniam gydymui skiriamų vaistinių preparatų ir medicinos pagalbos priemonių, kurių įsigijimo išlaidos kompensuojamos iš Privalomojo sveikatos draudimo fondo biudžeto lėšų, bazinių kainų apskaičiavimo tvarkos aprašo, patvirtinto Lietuvos Respublikos Vyriausybės 2005 m. rugsėjo 13 d. nutarimu Nr. 994 (Žin., 2005, Nr. 111-4048; 2009, Nr. 158-7191), 4 punktu ir atsižvelgdamas į Privalomojo sveikatos draudimo tarybos 2013 m. balandžio 23 d. nutarimą Nr. DT-3/6 ir Valstybinės ligonių kasos prie Sveikatos apsaugos ministerijos 2012 m. gruodžio 5 d. vertinimo pažymą:

1. T v i r t i n u tarpusavyje keičiamų inhaliacinių vaistinių preparatų *Salmeterolum*, *Formoterolum* ir *Indacaterolum* grupę ir šias ekvivalentines dozes jų bazinei kainai nustatyti:

|  |  |
| --- | --- |
| **Vaistinio preparato bendrinis pavadinimas** | **Ekvivalentinė dozė** |
| Salmeterolum inhaliacinis | 100 mikrogramų (mcg) |
| Formoterolum inhaliacinis | 24 mikrogramai (mcg) |
| Indacaterolum inhaliacinis | 150 mikrogramų (mcg) |

2. P a v e d u įsakymo vykdymo kontrolę viceministrui pagal administruojamą sritį.

SVEIKATOS APSAUGOS MINISTRAS VYTENIS POVILAS ANDRIUKAITIS